Արձանագրություն 03

17.03.2023թ. ք.Ստեփանավան

Ս/թ մարտի 17-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու հերթական նիստը: Նիստին մասնակցում էին Ստեփանավանի ավագանու անդամներ՝ Արմեն Գրիգորյանը,Հմայակ Մարտիրոսյանը, Արմեն Փ. Գրիգորյանը,Անուշ Բաղդասարյանը,Աղունիկ Նալբանդյանը,Սյուզաննա Նազարյանը,Արմեն Դավթյանը,Լիլիա Հարությունյանը,Արթուր Պապյանը, Արծրուն Հակոբյանը, Արմեն Ջուլհակյանը,Ջոն Կիրակոսյանը,Անդրանիկ Տոնոյանը,Ատոմ Գագինյանը,Լևոն Պապյանը,Անուշ Իսպիրյանը,Վանո Հակոբյանը, աշխատակազմի քարտուղար Գայանե Ղալաչյանը, բաժնի պետեր,գլխավոր մասնագետներ, վարչական ղեկավարներ՝ Սամվել Անտոնյանը, Գևորգ Մանուկյանը, Արթուր Սավթալյանը:Նիստը հեռարձակվում էր առցանց: Համայնքի ղեկավար Արմեն Գրիգորյանը ներկայացրեց օրակարգը.

1. Հայաստանի Հանրապետության Լոռու մարզի Ստեփանավան համայնքի 2023 թվականի բյուջեում փոփոխություններ կատարելու մասին
2. **Ստեփանավան համայնքի 2023թ.-ի տարեկան աշխատանքային պլանը (տապ) հաստատելու մասին**
3. **Համայնքի սոցիալապես անապահով ընտանիքներին սոցիալական օգնություն հատկացնելու մասին:**
4. Հայաստանի Հանրապետության Լոռու մարզի Ստեփանավանհամայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին:
5. ՀՀ Լոռու մարզի Ստեփանավան համայնքում գտնվող հողամասերի վարձակալության եվ կառուցապատման իրավունքով տրամադրման համար 2023 թվականի վարձավճարների չափը հաստատելու մասին
6. Ստեփանավան համայնքի ք. Ստեփանավան Դեսինի փողոց թիվ 40/3 հասցեով 0.03056 հա մակերեսով հողամասը Սիմոնյան կրթական հիմնադրամին» անհատույց օգտագործման տրամադրելու մասին

Օրակարգում հարցեր ներկայացրեցին Սամվել Ֆրանգյանը ՝ համայնքային սեփականության հանդիսացող հողամասի օտարման մասին և Հասմիկ Մովսիսյանը՝ Ստեփանավան համայնքի արվեստի դպրոց ՀՈԱԿ-ի թվով 9 սովորողի ուսման վարձը չվճարելու մասին և ՀՀ Լոռու մարզի Ստեփանավան համայնքի համայնքային ենթակայության մանկապարտեզի ծառայությունից օգտվողների համար համայնքի կողմից կամ համայնքի պատվերով մատուցած ծառայությունների դիմաց փոխհատուցման վարձավճարից ազատելու մասին: Իսկ ավագանու անդամներ Լևոն Պապյանը, Արմեն Դավթյանը առաջարկեցին էլեկտրոմոբիլ վարող վարորդներին գույքահարկից ազատելու մասին որոշում ընդունել:Համայնքի ղեկավարը օրակարգը դրեց քննարկման:Մեկ ձեռնպահ և 16 կողմ ձայներով հաստատվեց օրակարգը:

Նիստը սկսեց աշխատանքը

Լսեցին Հայաստանի Հանրապետության Լոռու մարզի Ստեփանավան համայնքի 2023 թվականի բյուջեում փոփոխություններ կատարելու մասին

Զեկուցողը Ռուզաննա Վարդանյանը մանրամասն ներկայացրեց կատարվող փոփոխությունները:Առաջարկություններ չեղան:Հարցը դրվեց քվեարկության , հաստատվեց միաձայն:

Լսեցին **Ստեփանավան համայնքի 2023թ.-ի տարեկան աշխատանքային պլանը (տապ) հաստատելու մասին**

Զեկուցողը Գայանե Ղալաչյանը ներկայացրեց 2023թ-ին նախատեսվող աշխատանքների և ծրագրերի մասին:Նա նշեց, որ ՏԱՊ-ի կազման համար նախադրյալ է հանդիսացել համայնքի 2022-2026թ. ռազմավարական ծրագիրը:Ծրագիրւ վերցվել է 2023թ. միջոցառումները, որի հիման վրա էլ կազմվել է ՏԱՊ-ը:Գայանե Ղալաչյանը մանրամասն ներկայացրեց ոլորտի աշխատանքների կազմակերպումը:Հարցեր և առաջարկներ չեղան:Ընդունվեց միաձայն:

Լսեցին **Համայնքի սոցիալապես անապահով ընտանիքներին սոցիալական օգնություն հատկացնելու մասին**

Զեկուցողը Հասմիկ Մովսիսյանը նշեց ,որ համայնքի ղեկավարին են դիմել մի խումբ բնակիչներ, խնդրելով տրամադրել սոցիալական օգնություն:Գործող հանձնաժողովը կատարել է տնայցեր:Ուսումնասիրել է նրանց կեցության պայմանները և այն ընտանիքները, որոնք համապատասխանել են չափորոշիչներին կտրվի դրամական աջակցություն :Առաջարկվում է թվով 28 դիմումատուի խնդրանքը բավարարել և ըստ կարիքի գնահատման տալ դրամական աջակցություն:Հարցը դրվեց քվեարկության, ընդունվեց միաձայն:

Լսեցին Հայաստանի Հանրապետության Լոռու մարզի Ստեփանավանհամայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին:

Զեկուցողը Հասմիկ Մովսիսյանը նշեց, որ 2020թ. 44-օրյա պատերազմում զոհված Ալեքսանդր Սամվելի Հայրապետյանի որդին ՝ Սամվել Ալեքսանդրի Հայրապետյանը հաճախում է Ստեփանավանի թիվ 3 մանկապարտեզ:Զոհվածի այրին Լիլիթ Վարազդատի Մարիկյանը դիմել է համայնքի ղեկավարին , խնդրել որ երեխան ազատվի մանկապարտեզի վարձավճարից:Առաջարկվում է Սամվել Ալեքսանդրի Հայրապետյանին ազատել մանկապարտեզի վարձավճարից:Ավագանին հաստատեց միաձայն:

Լսեցին ՀՀ Լոռու մարզի Ստեփանավան համայնքում գտնվող հողամասերի վարձակալության եվ կառուցապատման իրավունքով տրամադրման համար 2023 թվականի վարձավճարների չափը հաստատելու մասին:

Զեկուցողը ՝ Ս. Ֆրանգյանը նշեց , որ 2023թ-ի համար ավտոտնակներ ,այլ տնտեսական օբյեկտներ տեղադրելու կամ կառուցելու նպատակով, կառուցապատման իրավունքով տրվող հողամասերի վարձավճարի չափը սահմանել 1 քմ-ի համար 400 դրամ (տարեկան): 1 ձեռնպահ և 16 կողմ ձայներով հաստատվեց հարցը:

Լսեցին Ստեփանավան համայնքի ք. Ստեփանավան Դեսինի փողոց թիվ 40/3 հասցեով 0.03056 հա մակերեսով հողամասը Սիմոնյան կրթական հիմնադրամին» անհատույց օգտագործման տրամադրելու մասին:

Զեկուցողը ՝ Ս. Ֆրանգյանը նշեց «Սիմոնյան կրթական հիմնադրամը» դիմում է ներկայացրել համայնքի ղեկավարին, Ստեփանավան համայնքում «Թումոն տուփի մեջ» ծրագիրը իրականացնելու նպատակով հողամաս հատկացնելու մասին: Առաջարկվում է այդ ծրագիրը իրականացնելու համար հատկացնել 0.03056 հա մակերեսով քաղաքի Դեսինի փողոցի թիվ 40/3 հասցեում:Առաջարկը ընդունվեց միաձայն :

Լսեցին ՝ Ստեփանավան համայնքի արվեստի դպրոց ՀՈԱԿ-ի թվով 9 սովորողի ուսման վարձը չվճարելու մասին

Զեկուցողը Հասմիկ Մովսիսյանը նշեց, որ ՀՀ պետական բյուջեով նախատեսված միջոցները երաժշտական և արվեստի դպրոցներին ազգային, փողային և լարային նվագարանների գծով 2023թ-ի համար կրճատվել է , դադարել է 14 սովորողի համար:9 սովորողի ուսման վարձը փոխհատուցելու համար անհրաժեշտ է 162000 ՀՀ դրամ 2023թ. ուսումնական տարին ավարտելու համար:Առաջարկվում է թույլատրել չվճարելու 9 սովորողի հաշվով 162000 ՀՀ դրամի չափով վարձավճար մինչև 2023թ. ուսումնական տարվա ավարտը: Ավագանին հաստատեց միաձայն:

Լսեցին ՝ համայնքային սեփականության հանդիսացող հողամասի օտարման մասին

Զեկուցողը ՝ Ս. Ֆրանգյանը նշեց ,որ առաջարկվում է օտարել համայնքային սեփականություն հանդիսացող Սուրբ Վարդանի փողոց թիվ 35 հասցեում գտնվող 0,1 հա մակերեսով հողամասը մեկնարկային գին սահմանելով 1.221.000 ՀՀ դրամ:1 ձեռնպահ և 16 կողմ ձայնով ընդունվեց առաջարկը:

Լսեցին ՝ ՀՀ Լոռու մարզի Ստեփանավան համայնքի համայնքային ենթակայության մանկապարտեզի ծառայությունից օգտվողների համար համայնքի կողմից կամ համայնքի պատվերով մատուցած ծառայությունների դիմաց փոխհատուցման վարձավճարից ազատելու մասին:

Զեկուցողը ՝ Հասմիկ Մովսիսյանը նշեց, որ Սըեփանավան համայնքի ղեկավարին է դիմել 2020թ. Արցախյան 44-օրյա պատերազմի մասնակից Ռաֆիկ Մամաջանյանը իր երեխայի Սոֆի Մամաջանյանի մանկապարտեզի վարձավճարից ազատելու համար :Ռաֆիկ Մամաջանյանը ունի հաշմանդամություն ,չի աշխատում:Երեխան հաճախում է Ստեփանավանի թիվ 4 մանկապարտեզը:Առաջարկվում է Սոֆի Մամաջանյանին ազատի մանկապարտեզի վարձավճարից :Հարցը դրվեց քվեարկության, ընդունվեց միաձայն:

Ավագանու անդամներ Լևոն Պապյանը և Արմեն Դավթյանը առաջարկում են էլեկտրոմոբիլներին ազատել գույքահարկից :Լևոն Պապյանը նշում է որ էկեկտրոմոբիլները էկոլոգիապես մաքուր տրանսպորտային միջոցներ են և դրանց օգտագործումը խթանելու համար ընդունել որոշում գույքահարկից ազատելու:Դա կշահագրգռի բնակիչներին ձեռք բերելու էլեկտրոմոբիլները, կնպաստի զբոսաշրջիկների այցը Ստեփանավան մաքուր բնություն, մաքուր օդ սկզբունքով:Հարցը դրվեց քվեարկության ,1 դեմ 16 կողմ ձայներով ընդունվեց հարցը պայմանով, որ մանրամասն ուսումնասիրվի օրենքով կարգավորումները և հաջորդ նիստին նախագիծ ներկայացնել:Օրակարգի հարցերը սպառվեց:Գայանե Ղալաչյանը առաջարկեց հաջորդ նիստը հրավիրել ընթացիկ տարվա ապրիլի 10-ին ժամը 14.30-ին:

Նիստը ավարտեց իր աշխատանքը: